Facebook szöveg

Megérkezett a legújabb extrém partijáték, a Burritóhajító!

Emlékszel még az iskolás kidobózásokra? Esetleg a könnyed táborozós kártyajátékokra? A Burritóhajító ezt a kettőt kombinálja, de hogyan?

Játék közben mindenki olyan gyorsan veszi fel a lapokat a húzópaklijából, amilyen gyorsan csak tudja – majd amit nem akar kézben tartani, a szomszédja húzópaklijára kell tennie –, csak hogy összejöjjön egy hármas lapkombináció, ami jó esetben kirobbantja a frenetikus burritó-hajigálást! Bizony, ebben a játékban dobálózni kell, többnyire egy ellenfél ellen, de néha komoly háború is kialakulhat – ugyanis ha elkapod a feléd repülő burritót, sértetlenül vissza is hajíthatod!

Egy habkönnyű, mozgalmas extrém partijáték a Robbanó cicák kiadójától!

Instagram szöveg

Megjelent a Burritóhajító, egy igazán mozgalmas extrém partijáték!

A társasjáték lényege, hogy a húzópakliból olyan gyorsan kell felvenni a lapokat egymás után, amilyen gyorsan csak lehet. Ha van olyan lap, amit nem akarsz kézben tartani, akkor a szomszédod húzópaklijára teheted, csak hogy összejöjjön egy hármas lapkombináció, ami jó esetben kirobbantja a burritó-hajigálást! Ebben a játékban bizony burritót kell dobnod a társadra, azonban néha háború is kialakulhat, ha az ellenfél elkapja a felé repülő burritót, és vissza is dobja.

Az iskolai kidobózásokat felelevenítő társasjáték már kapható magyar nyelven is!